Δημιουργική γραφή

Η έκφραση των συναισθημάτων μέσα από την ποίηση μάς απασχόλησε τη σχολική χρονιά που πέρασε, 2018-2019. Με ένα σχολικό βιβλίο Κειμένων Νεοελληνικής Λογοτεχνίας της Β’ Γυμνασίου, όπου πλειοψηφούν ποιήματα και πεζά που προκαλούν συναισθήματα θλίψης, πικρίας και απογοήτευσης, συνειδητοποιήσαμε ότι συχνά στην τέχνη του λόγου την κινητήρια δύναμη της έμπνευσης δίνουν καταστάσεις δύσκολες και έντονες.

Με αφορμή λοιπόν τα «Δημοτικά τραγούδια της ξενιτιάς», μαθητές του Β2 τμήματος επιδόθηκαν σε δοκιμές δημιουργικής γραφής, που θα ήθελαν να μοιραστούν με όλους μας…

Δημοτικό τραγούδι για την ξενιτιά

ΤΙΤΛΟΣ: Γύρισα από την ξενιτιά

Γύρισα από την ξενιτιά, που είχα πάει μόνος

Και τότε πια κατάλαβα πώς πλάθεται ο πόνος.

Γύρισα από την ξενιτιά, που μ’ είχανε σταλμένο

Και ήρθα από το σπίτι σου μα ήταν κλειδωμένο.

Ρωτώ και τις γειτόνισσες, μα αυτές δεν με γνωρίζουν

Για σε δε λένε τίποτα, παρά με βασανίζουν.

Τα γράμματα τούς έδωσα που μου ‘στελνες στα ξένα

Και τότε πια με γνώρισαν και μου ‘πανε για σένα.

Τους είπα πως νοστάλγησα και φίλους μα και σένα

Και στην πατρίδα γύρισα, αρνήθηκα τα ξένα.

# Ένα ποίημα για την ξενιτιά

Από τότε που έφυγες στην ξενιτιά

οι ημέρες που αντέχω είναι μόνο εννιά

στο παράθυρο όλο κάθομαι και αναρωτιέμαι

αν θα επιστρέψεις για να μην στενοχωριέμαι.

Η κατάθλιψη με έχει καταπνίξει

και την πίκρα έχω πλέον συνηθίσει.

αλλά στο μυαλό μου έχω κι άλλα,

όπως παιδιά πάντα ήθελα να ‘χα.

Κάθε βράδυ μάτι δεν μπορώ να κλείσω

Αφού πάντα σκέφτομαι κάτι να σου στείλω

και τώρα που η ξενιτιά σε έχει πάρει μακριά

το μόνο που στερούμαι είναι η ελευθεριά.

**Μας χωρίζει η ξενιτιά**

Σήμερα ξύπνησα και όνειρο σε είδα.

Ονειρευόμουν τη στιγμή που θα ξαναβρεθούμε

και τότε πια κατάλαβα πως το ίδιο ποθούμε .

Κάθομαι στο παραθύρι και χαζεύω τ’ αστέρι

και έπειτα σκέφτομαι εμένα και εσένα ταίρι.

Κατόπιν δεν ηξέρω τι μας περιμένει,

Αν γλέντια και ευτυχία ο Θεός θα μας ηφέρει.

Υπομονή να έχουμε και όλα αυτά θα γίνουν,

λίγα χρόνια μένουνε και θα σε συναντήσω.

Κάθε μέρα σκέφτομαι εσένα να κλαις,

και καταλαβαίνω πόσο πολύ με θες.

**Ένα ποίημα δημιουργικής γραφής ξεχασμένο**

Που είστε βρε συγγένοι μου,

που είστε βρε δικοί μου;

Που 'χουμε ίδια αίματα

Κι είμαστε σ'άλλους τόπους.

Η ξενιτιά με τράβηξε

και ζούμε σ'άλλα μέρη.

Μου λείπει η μανούλα μου,

μου λείπουν τα παιδιά μου,

μα και η γυναικούλα μου

και όλα τα καλά μου.

Σας λέω θα σας ξαναδώ,

νωρίς δε θα σας χάσω,

για ν' ανταμώσουμε ξανά,

στον τόπο μου να κλάψω,

εγώ μόνο για σας θα ζω,

για σας δε θα πεθάνω.

H διδάσκουσα

Αλεξίου Σωτηρία

Φιλόλογος